
ДОКЛАДНА ЗАПИСКА ОТ
ДИМИТЪР НИКОЛОВ -  КМЕТ НА ОБЩИНА БУРГАС


ОТНОСНО: Приемане План за действие за общинските концесии на Община Бургас

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
Политиката по управление на общинските имоти се определя от общинския съвет, който приема стратегия за управление на общинската собственост за срока на мандата си по предложение на кмета на общината. Като част от стратегията е планът за действие за общинските концесии, изискване за наличието на който е въведено със разпоредбите на Закона за концесиите. 
Със цитирания закон е предвидено, че правомощията на концедент за общинските концесии се изпълняват от кметовете на общини, но за осигуряване на административен контрол и гарантиране защитата на обществения интерес е предвидено съответният общински съвет да одобряван основните актове, свързани с възлагането и изпълнението на общинските концесии, откриването и прекратяването на процедура, както и изменението и прекратяването на договори. Кметът на общината изпълнява политиката за общински концесии на територията на съответната община и осъществява правомощията на концедент за общинските концесии, прави предложения до координационния съвет относно Националната стратегия за развитие на концесиите и до общинския съвет за включването, изключването и промяната на проекти за концесии, извършва мониторинг и контрол на сключените концесионни договори, публикуват в Националния концесионен регистър План за действие за общинските концесии.
В изпълнение на посочените правомощия и в съответствие с Националната стратегия за развитие на концесиите в Република България за периода 2018 – 2027 година (Националната стратегия за развитие на концесиите) е изработен План за действие за общинските концесии в Община Бургас.  
Планът за действие изразява политиката за концесии на община Бургас. Съдържанието на плана за действие се определя по години и включва процедури за определяне на концесионер по реда на Закона за концесиите (ЗК) и на Наредбата за изискванията за определяне на финансово-икономическите елементи на концесията по чл.45 от ЗК. 
Всеки проект за концесия, включен в настоящия план за действие съдържа прогнозираните данни по чл. 45, ал. 2 от Закона за концесиите:
1. строителство и услуги, които ще се възлагат чрез концесии, както и обектите, които ще се предоставят за ползване чрез концесия; 
2. максимални срокове на концесиите, включително сроковете за изпълнение на възложеното строителство; 
3. публични средства за плащания от концедента по размер и източници на финансиране, включително от Европейските структурни и инвестиционни фондове; 
4. концесионни възнаграждения.

Предложението за включване на проекти за концесии в плана за действие следва да съдържат информация за:
1. наименование на проекта за концесия; 
2. описание на проекта за концесия, което съдържа:
а) целите, които ще се постигнат с възлагане на концесията, включително целите, включени в Националната стратегия за развитие на концесиите;
б) оценка на съответствието на целите по буква "а" с целите и приоритетите на Националната стратегия за развитие на концесиите, както и съответствието с други стратегически и програмни документи, когато е приложимо;
в) териториален обхват на концесията – място на изпълнение на строителството или услугите, а когато е приложимо – и местонахождението на обекта на концесията;
г) обект на концесията, вид и право на собственост, когато е приложимо;
д) кръга на потребителите;
е) очаквани резултати от изпълнението на проекта; 
3. прогнозираните данни по чл. 10, ал. 2 от Наредбата за изискванията за определяне на финансово икономическите елементи на концесията; 
4. годината, през която се планира откриване на процедурата за определяне на концесионер.
Съдържанието на плана се определя по години и може да се изменя и допълва текущо с решение на Общински съвет Бургас.
 Концесионната процедура представлява универсална форма на публично-частно партньорство. Чрез нея се постига качествено управление на публичната собственост чрез включването й в гражданския оборот, използване на стопанската инициатива на инвеститорите, дава се възможност за бюджетни приходи, от публичната собственост от една страна, а от друга се освобождават бюджетни средства от дейности, свързани с реконструкция, преустройство, възстановяване или извършване основни ремонти на обекти, които са публична общинска собственост, задоволяват се потребностите на гражданите и обществото от разнообразни услуги, които може да се предоставят чрез обекти, които са публична общинска собственост. Ето защо, подходящи за включване в плана за действие за концесии са имоти – публична общинска собственост.
 Към настоящия момент Община Бургас е обособила няколко имота, подходящи за концесиониране с различна площ, разположени в Парк „Езеро“. Имотите са част от бивш УПИ II, кв.1 по плана на Парк „Езеро“,  а именно: 
- Имот - публична общинска собственост, представляващ УПИ II, отреден за ПИ с идентификатор 07079.622.198, с функционално отреждане „за атракционен обект и обществено обслужване“ с площ 65 036 кв. м.
- Имот - публична общинска собственост, представляващ УПИ IX, отреден за ПИ с идентификатор 07079.622.200, с функционално отреждане „за атракционен обект и обществено обслужване“, с площ 3 254 кв. м.
 - Имот - публична общинска собственост, представляващ УПИ X, отреден за проектен ПИ с идентификатор 07079.622.201, функционално отреждане „за конна база“, с площ 15 444 кв. м.
	Във връзка с предложението за приемане на План за концесиите следва да се извърши и актуализация на Годишната програма за придобиване, управление и разпореждане програма за управление и разпореждане с имотите - общинска собственост, като включи в същата имотите, посочени в плана.
	Предвид изложеното, на основание чл. 8, ал.9 от Закона за общинската собственост, чл.21, ал.1, т.8 от Закона за местното самоуправление и местната администрация, предлагам, Общински съвет Бургас да вземе следното 

РЕШЕНИЕ:

1. Приема План за действие за общинските концесии на Община Бургас, както следва:

„ПЛАН ЗА ДЕЙСТВИЕ ЗА ОБЩИНСКИТЕ КОНЦЕСИИ НА ОБЩИНА БУРГАС

Приет с Решение №…. по протокол №….. от ………….

I. ОБЩИ ПОЛОЖЕНИЯ
Настоящият План за действие за развитие на общинските концесии в Община Бургас (План за действие) е разработен в съответствие с Националната стратегия за развитие на концесиите в Република България за периода 2018 – 2027 година (Националната стратегия за развитие на концесиите), която е приета от Координационния съвет по концесиите на 19 юни 2018 г. и е одобрена от Министерския съвет с Протокол № 24 от 20 юни 2018 г. 
 Планът за действие служи за определяне на концесиите, чрез които ще се изпълнят целите и приоритетите, включени в Националната стратегия за развитие на концесиите. 
Планът за действие изразява политиката за концесии на община Бургас. Съдържанието на плана за действие се определя по години и включва процедури за определяне на концесионер по реда на Закона за концесиите (ЗК) и на Наредбата за изискванията за определяне на финансово-икономическите елементи на концесията по чл.45 от ЗК, наричани по-нататък „проекти за концесии“. 
Всеки проект за концесия, включен в настоящия план за действие съдържа прогнозираните данни по чл. 45, ал. 2 от Закона за концесиите:
1. строителство и услуги, които ще се възлагат чрез концесии, както и обектите, които ще се предоставят за ползване чрез концесия; 
2. максимални срокове на концесиите, включително сроковете за изпълнение на възложеното строителство; 
3. публични средства за плащания от концедента по размер и източници на финансиране, включително от Европейските структурни и инвестиционни фондове; 
4. концесионни възнаграждения.

Предложението за включване на проекти за концесии в плана за действие следва да съдържат информация за:
1. наименование на проекта за концесия; 
2. описание на проекта за концесия, което съдържа:
а) целите, които ще се постигнат с възлагане на концесията, включително целите, включени в Националната стратегия за развитие на концесиите;
б) оценка на съответствието на целите по буква "а" с целите и приоритетите на Националната стратегия за развитие на концесиите, както и съответствието с други стратегически и програмни документи, когато е приложимо;
в) териториален обхват на концесията – място на изпълнение на строителството или услугите, а когато е приложимо – и местонахождението на обекта на концесията;
г) обект на концесията, вид и право на собственост, когато е приложимо;
д) кръга на потребителите;
е) очаквани резултати от изпълнението на проекта; 
3. прогнозираните данни по чл. 10, ал. 2 от Наредбата за изискванията за определяне на финансово икономическите елементи на концесията; 
4. годината, през която се планира откриване на процедурата за определяне на концесионер.
Съдържанието на плана се определя по години и може да се изменя и допълва текущо с решение на Общински съвет Бургас.
	
ЧАСТ І 
Приоритет 1 от Националната стратегия за развитие на концесиите: „Услуги, свързани със социалната инфраструктура в областите образование; здравеопазване, култура и спорт“ 
Специфична цел 1.1. Осигуряване на достъпност и качество на медицинската помощ и на здравно-социалните услуги 
Не са предвидени проекти за концесии 
Специфична цел 1.2. Осигуряване на достъпност и качество на предучилищното и училищното образование 
Не са предвидени проекти за концесии 
Специфична цел 1.3. Осигуряване на достъпност и качество на библиотечни и читалищни услуги 
Не са предвидени проекти за концесии 

Специфична цел 1.4. Осигуряване на достъпност и качество на услугите, свързани със системни занимания с физически упражнения и спорт от всички възрасти 

ПРОЕКТИ ЗА КОНЦЕСИЯ ЗА 2020 Г.
1. Концесия за строителство на обект: Конна База
Предмет на концесията
Концесия за строителство.
Наименование на проекта за концесия: Възлагане на концесия за строителство   на конна база, поддържане в експлоатационна годност на съществуващата Конна база на територията на парк „Езеро“ от и изцяло за сметка на концесионера, неговото управление и поддържане на риск на концесионера, включително извършването на други стопански дейности срещу получаването на приходи.  
а) целите, които ще се постигнат с възлагане на концесията, включително целите, включени в Националната стратегия за развитие на концесиите:
Чрез посочената концесия може да се осигури достъпност и качество на услугите, свързани със системни занимания с физически упражнения и спорт от всички възрасти.  
- Създаване на възможности и подходящи условия на гражданите, независимо от тяхната възраст, социално и обществено положение, да спортуват за здраве и дълголетие. 
- Ефективното и качествено управление на публичната собственост чрез включването й в гражданския оборот; 
- Използване на стопанската инициатива на икономическите оператори в интерес на гражданите и обществото; 
- Запазване и повишаване размера на концесионните възнаграждения, респективно бюджетните приходи от публичната собственост. 
- Освобождаване на бюджетни средства от дейности, свързани с реконструкция, преустройство, възстановяване или извършване основни ремонти на обекти, които са публична общинска собственост; 
- Задоволяване на потребностите на гражданите и обществото от разнообразни услуги, които може да се предоставят чрез обекти, които са публична общинска собственост. 
б) оценка на съответствието на целите по буква "а" с целите и приоритетите на Националната стратегия за развитие на концесиите, както и съответствието с други стратегически и програмни документи, когато е приложимо 
Концесията е в съответствие със Специфична цел 1.4. по Приоритет 1 и  Специфичните цели по Приоритет 4 от Националната стратегия за развитие на концесиите. 
В Национална стратегия за развитие на физическото възпитание и спорта в Република България 2012 – 202227 е посочено, че главните стратегически цели на системата са „модернизация на спортната инфраструктура, която да задоволява потребностите на населението от системни занимания с физически упражнения и спорт, както и да осигурява условия за подготовка и постигане на високи спортни резултати“ и „усъвършенстване на Националната система за физическо възпитание и спорт в съответствие с водещите европейски практики с оглед насърчаване на физическото възпитание на гражданите и стимулиране на спорта за високи постижения“.

Обект на концесията
Имот - публична общинска собственост УПИ X, отреден за ПИ с идентификатор 07079.622.201, функционално отреждане „за конна база“, с реализираните в същия манеж и сграда, с концесионна територия в размер 15 444 кв. м.
 
Максимален срок на концесията
Ще се определи при извършване на подготвителните действия по ЗК.
Строителство, което ще се възложи с концесията
Строителство по чл. 7, ал. 2, т. 2 от ЗК.
Услуги, които ще се възложат с концесията
- Услуги от обществен интерес туристически услуги; популяризиране на конния спорт, здравна услуга
- Извършване на останалите дейности самостоятелно или чрез трети лица, ако това е посочено в офертата.
Срокове за изпълнение на възложеното строителство
Ще се определят при извършване на подготвителните действия по ЗК.
Плащания от концедента
Не се предвиждат.
Концесионно възнаграждение (без ДДС)
Годишно концесионно възнаграждение, и еднократно концесионно възнаграждение, в случай, че с финансовия анализ обоснове необходимостта от такова при извършване на подготвителните действия.

ЧАСТ ІІ 
Приоритет 2 от Националната стратегия за развитие на концесиите „Услуги, свързани с техническата инфраструктура в областите транспорт, пътища и пътни съоръжения, транспортна инфраструктура в населените места, водоснабдяване и канализация, топлоснабдяване и третиране на отпадъците“
Не са предвидени концесии

ЧАСТ ІІІ 
Приоритет 3 от Националната стратегия за развитие на концесиите „Природни ресурси - морски плажове; минерални води и др.“
Не са предвидени концесии.

ЧАСТ ІV 
Приоритет 4 от Националната стратегия за развитие на концесиите: „Изграждане на нови или реконструиране, преустройване, възстановяване или извършване на основен ремонт на обекти, които са публична държавна собственост или публична общинска собственост, извън тези, които попадат в Приоритет 1, Приоритет 2 и Приоритет 3“

ПРОЕКТИ ЗА КОНЦЕСИЯ ЗА 2020 Г.
1. Концесия за услуга на обект: Интегрирана и конфигурируема система за почасово ползване на електрически скутери
Предмет на концесията 
Концесия за услуга.

Наименование на проекта на концесия:
Възлагане на концесия за предоставяне на услуга за изграждане на интегрирана и конфигурируема система за почасово ползване на електрически скутери за лично придвижване, от и изцяло за сметка на концесионера, нейното управление и поддържане и извършването на други стопански дейности срещу получаването на приходи.  
а) целите, които ще се постигнат с възлагане на концесията, включително целите, включени в Националната стратегия за развитие на концесиите:
- Ефективното и качествено управление на публичната собственост чрез включването й в гражданския оборот; 
- Използване на стопанската инициатива на икономическите оператори в интерес на гражданите и обществото; 
- Въвеждане на алтернативни, екологични форми на придвижване в градската среда
- Запазване и повишаване размера на концесионните възнаграждения, респективно бюджетните приходи от публичната собственост. 
- Освобождаване на бюджетни средства от дейности, свързани с поддържането на публичната общинска собственост; 
б) оценка на съответствието на целите по буква "а" с целите и приоритетите на Националната стратегия за развитие на концесиите, както и съответствието с други стратегически и програмни документи, когато е приложимо - Настоящата концесия е в съответствие със специфичните цели по Приоритет 4 от Националната стратегия за развитие на концесиите.

 


Обект на концесията
Части от имоти - публична общинска собственост, върху които, съгласно одобрена схема се предвижда поставяне на електрически скутери, съгласно условия и технически изисквания, които да се определят в концесионната процедура.
Максимален срок на концесията
Ще се определи при извършване на подготвителните действия по ЗК.
Строителство, което ще се възложи с концесията
Строителство по чл. 7, ал. 2, т. 3 от ЗК.
Услуги, които ще се възложат с концесията
- Услуги от обществен интерес, свързани с предоставяне на възможности за алтернативни методи за лично придвижване в градска среда - Извършване на останалите дейности самостоятелно или чрез трети лица, ако това е посочено в офертата.
Срокове за изпълнение на възложеното строителство
Ще се определят при извършване на подготвителните действия по ЗК.
Плащания от концедента
Не се предвиждат.
Концесионно възнаграждение (без ДДС)
Годишно концесионно възнаграждение, и еднократно концесионно възнаграждение, в случай, че с финансовия анализ се обоснове необходимостта от такова при извършване на подготвителните действия.

3. Концесия за строителство на обект: Развлекателен парк  
Предмет на концесията
Концесия за строителство.
Наименование на проекта за концесия: Възлагане на концесия за извършване на строителни и монтажни работи по цялостно изграждане (проектиране и строителство) на „Развлекателен парк“ на територията на  парк „Езеро“ от и изцяло за сметка на концесионера, неговото управление и поддържане след въвеждането му в експлоатация на риск на концесионера, включително експлоатация на обекта на концесията и извършването на други стопански дейности срещу получаването на приходи.  
а) целите, които ще се постигнат с възлагане на концесията, включително целите, включени в Националната стратегия за развитие на концесиите:
- Ефективното и качествено управление на публичната собственост чрез включването й в гражданския оборот; 
- Използване на стопанската инициатива на икономическите оператори в интерес на гражданите и обществото; 
- Запазване и повишаване размера на концесионните възнаграждения, респективно бюджетните приходи от публичната собственост. 
- Освобождаване на бюджетни средства от дейности, свързани с поддържането на публичната общинска собственост; 
- Задоволяване на потребностите на гражданите и обществото от разнообразни услугите, които може да се предоставят чрез концесията. 
б) оценка на съответствието на целите по буква "а" с целите и приоритетите на Националната стратегия за развитие на концесиите, както и съответствието с други стратегически и програмни документи, когато е приложимо - Настоящата концесия е в съответствие със специфичните цели по Приоритет 4 от Националната стратегия за развитие на концесиите.

Обект на концесията
Имот - публична общинска собственост, представляващ УПИ II, отреден за проектен ПИ с идентификатор 07079.622.198, с функционално отреждане „за атракционен обект и обществено обслужване“, с концесионна територия в размер 65 036 кв. м.
Максимален срок на концесията
Ще се определи при извършване на подготвителните действия по ЗК.
Строителство, което ще се възложи с концесията
Строителство по чл. 7, ал. 2, т. 1 от ЗК.
Услуги, които ще се възложат с концесията
- Услуги от обществен интерес, туристически услуги; популяризиране на природните забележителности на Южно Атанасовско езеро, както и на екологичните дейности и инициативи, свързани с него; осигуряване на възможност за „зелено“ образование на подрастващите;
- Извършване на останалите дейности самостоятелно или чрез трети лица, ако това е посочено в офертата.
Срокове за изпълнение на възложеното строителство
Ще се определят при извършване на подготвителните действия по ЗК.
Плащания от концедента
Не се предвиждат.
Концесионно възнаграждение (без ДДС)
Годишно концесионно възнаграждение, и еднократно концесионно възнаграждение, в случай, че с финансовия анализ се обоснове необходимостта от такова при извършване на подготвителните действия.

4. Концесия за строителство на обект: Атракцион
Предмет на концесията
Концесия за строителство.

Наименование на проекта за концесия: Възлагане на концесия за извършване на строителни и монтажни работи по цялостно изграждане (проектиране и строителство) на атракцион на територията на  парк „Езеро“ от и изцяло за сметка на концесионера, неговото управление и поддържане след въвеждането му в експлоатация на риск на концесионера, включително експлоатация на обекта на концесията и извършването на други стопански дейности срещу получаването на приходи.  
а) целите, които ще се постигнат с възлагане на концесията, включително целите, включени в Националната стратегия за развитие на концесиите:

- Ефективното и качествено управление на публичната собственост чрез включването й в гражданския оборот; 
- Използване на стопанската инициатива на икономическите оператори в интерес на гражданите и обществото; 
- Запазване и повишаване размера на концесионните възнаграждения, респективно бюджетните приходи от публичната собственост. 
- Освобождаване на бюджетни средства от дейности, свързани с поддържането на публичната общинска собственост; 
- Задоволяване на потребностите на гражданите и обществото от разнообразни услугите, които може да се предоставят чрез концесията. 
б) оценка на съответствието на целите по буква "а" с целите и приоритетите на Националната стратегия за развитие на концесиите, както и съответствието с други стратегически и програмни документи, когато е приложимо - Настоящата концесия е в съответствие със специфичните цели по Приоритет 4 от Националната стратегия за развитие на концесиите.

Обект на концесията
Имот - публична общинска собственост, представляващ УПИ IX, отреден за проектен ПИ с идентификатор 07079.622.200, с функционално отреждане „за атракционен обект и обществено обслужване“, с концесионна територия в размер 3 254 кв. м.
Максимален срок на концесията
Ще се определи при извършване на подготвителните действия по ЗК.
Строителство, което ще се възложи с концесията
Строителство по чл. 7, ал. 2, т. 1 от ЗК.
Услуги, които ще се възложат с концесията
- Услуги от обществен интерес, туристически услуги;  
- Извършване на останалите дейности самостоятелно или чрез трети лица, ако това е посочено в офертата.
Срокове за изпълнение на възложеното строителство
Ще се определят при извършване на подготвителните действия по ЗК.

Плащания от концедента
Не се предвиждат.
Концесионно възнаграждение (без ДДС)
Годишно концесионно възнаграждение, и еднократно концесионно възнаграждение, в случай, че с финансовия анализ се обоснове необходимостта от такова при извършване на подготвителните действия.“


2. Актуализира Годишната програма за придобиване, управление и разпореждане програма за управление и разпореждане с имотите - общинска собственост, като се създава нов „Раздел VІІI-КОНЦЕСИИ И ПУБЛИЧНО – ЧАСТНИ ПАРТНЬОРСТВА“със съдържание като следва:

VIII. КОНЦЕСИИ И ПУБЛИЧНО – ЧАСТНИ ПАРТНЬОРСТВА
1. Концесия за строителство, поддържане в експлоатационна годност на съществуващата Конна база на територията на парк „Езеро“ в  урегулиран имот - публична общинска собственост, представляващ УПИ X, отреден за ПИ с идентификатор 07079.622.201, функционално отреждане „за конна база“, с реализираните в същия манеж и сграда, с концесионна територия в размер 15 444 кв. м.
2. Концесия за услуга за за изграждане на интегрирана и конфигурируема система за почасово ползване на електрически скутери за лично придвижване, от и изцяло за сметка на концесионера, нейното управление и поддържане и извършването на други стопански дейности срещу получаването на приходи в части от имоти - публична общинска собственост, разположени до изградените велостоянки, съгласно одобрена схема, условия и технически изисквания, които да се определят в концесионната процедура.
3. Концесия за извършване на строителни и монтажни работи по цялостно изграждане (проектиране и строителство) на „Развлекателен парк“ на територията на  парк „Езеро“  в урегулиран имот - публична общинска собственост, представляващ УПИ II, отреден за проектен ПИ с идентификатор 07079.622.198, с функционално отреждане „за атракционен обект и обществено обслужване“, с концесионна територия в размер 65 036 кв. м.
4. Концесия за изграждане, стопанисване и управление на атракционен обект в урегулиран имот - публична общинска собственост, представляващ УПИ IX, отреден за проектен ПИ с идентификатор 07079.622.200, с функционално отреждане „за атракционен обект и обществено обслужване“, с концесионна територия в размер 3 254 кв. м.

